**ส่วนที่ 1 บริบทมหาวิทยาลัย**

**ประวัติมหาวิทยาลัยราชภัฏเพชรบูรณ์**

ก่อตั้งขึ้นเมื่อ พ.ศ. 2514 โดยนายจำรูญ ปิยัมปุตระ ผู้ว่าราชการจังหวัดเพชรบูรณ์ ร่วมกับพ่อค้าประชาชน และสมาชิกผู้แทนราษฎรจังหวัดเพชรบูรณ์ ได้ทำหนังสือถึงรัฐมนตรีว่าการกระทรวงศึกษาธิการ เพื่อขอจัดตั้งวิทยาลัยครูขึ้น ตั้งอยู่บนพื้นที่บริเวณเลขที่ 83 หมู่ 11 ถนนสระบุรี – หล่มสัก ตำบลสะเดียง อำเภอเมือง จังหวัดเพชรบูรณ์ 67000 โดยอ้างเหตุผลดังนี้

1. จังหวัดเพชรบูรณ์อยู่ระหว่างการเร่งพัฒนาทุกด้าน โดยเฉพาะด้านการศึกษานั้นยังขาดแคลนครูเป็นจำนวนมาก

2. จังหวัดเพชรบูรณ์ตั้งอยู่ใจกลางของประเทศและมีจังหวัดอื่น ๆ ล้อมรอบถึง 7 จังหวัด คือ พิษณุโลก พิจิตร ลพบุรี นครสวรรค์ ชัยภูมิ ขอนแก่น และเลย จึงขอจัดตั้งสถาบันการศึกษาที่สูงขึ้น เพื่อให้นักเรียนจากจังหวัดใกล้เคียงได้เดินทางมาศึกษาได้อย่างสะดวกสบาย

3. ทางจังหวัดมีที่ดินจะมอบให้หลายร้อยไร่ เป็นที่ดินในเขตผังเมืองตามพระราชกฤษฎีกา

พ.ศ. 2484 ออกในสมัยจอมพล ป.พิบูลสงคราม เป็นนายกรัฐมนตรี กระทรวงศึกษาธิการจึงได้สั่งให้กรมการฝึกหัดครู มาสำรวจทำแผนผังที่ดิน ซึ่งติดถนนสายสระบุรี-หล่มสัก ห่างจากตัวเมืองไปทางทิศเหนือประมาณ 3 กิโลเมตร มีเนื้อที่ประมาณ 856 ไร่ 3 งาน 57 ตารางวา

กระทรวงศึกษาธิการพิจารณาแล้วอนุมัติให้สร้างวิทยาลัยครูขึ้นที่จังหวัดเพชรบูรณ์ โดยประกาศตั้งเมื่อวันที่ 29 กันยายน พ.ศ. 2516 และได้แต่งตั้งให้นายน้อย สีป้อ อาจารย์เอกวิทยาลัยครูพิบูลสงครามจังหวัดพิษณุโลก มารักษาราชการในตำแหน่งอาจารย์ใหญ่ วิทยาลัยครูเพชรบูรณ์ ตั้งแต่วันที่ 1 ตุลาคม พ.ศ. 2516 และได้รับนักศึกษารุ่นแรกในปีการศึกษา 2519 โดยรับผิดชอบการศึกษาในเขตจังหวัดเพชรบูรณ์และจังหวัดพิจิตร

วันที่ 19 สิงหาคม พ.ศ. 2518 มีการประกาศใช้ “พระราชบัญญัติวิทยาลัยครู พุทธศักราช 2518” วิทยาลัยครูจึงได้รับการยกฐานะเป็นสถาบันอุดมศึกษา สังกัดกระทรวงศึกษาธิการ

พ.ศ. 2527 มีการประกาศใช้ “พระราชบัญญัติวิทยาลัยครู (ฉบับที่2) พ.ศ. 2527” ซึ่งมีผลให้วิทยาลัยครูสามารถผลิตบัณฑิตสาขาวิชาชีพอื่นที่ไม่ใช่วิชาชีพครูได้

พ.ศ. 2528 สภาการฝึกหัดครู ได้กำหนดข้อบังคับว่าด้วยกลุ่มวิทยาลัยครู ให้เรียกกลุ่มวิทยาลัยครู ซึ่งประกอบด้วย วิทยาลัยครูเพชรบูรณ์ วิทยาลัยครูพิบูลสงคราม วิทยาลัยครูนครสวรรค์ และวิทยาลัยครูกำแพงเพชร ว่า สหวิทยาลัยพุทธชินราช โดยสำนักงานสหวิทยาลัยตั้งอยู่ที่วิทยาลัยครูพิบูลสงคราม

พ.ศ. 2535 กรมการฝึกหัดครู กระทรวงศึกษาธิการได้นำความกราบบังคมทูลพระกรุณาขอพระราชทานนามจาก พระบาทสมเด็จพระปรมินทรภูมิพลอดุลยเดชฯ และพระองค์ท่านก็ทรงพระกรุณาโปรดเกล้าโปรดกระหม่อมพระราชทานนามว่า “สถาบันราชภัฏเพชรบูรณ์” ซึ่งมีแนวโน้มจะต้องปรับเปลี่ยนสภาพให้เป็นไปตามพระราชบัญญัติสถาบันราชภัฏ มาตรา 7 คือให้สถาบันราชภัฏเป็นนิติ-บุคคล มีฐานะเป็นกรมในกระทรวงศึกษาธิการ และเป็นสถาบันการศึกษาและวิจัยเพื่อพัฒนาท้องถิ่น มีวัตถุประสงค์เพื่อให้การศึกษาทางวิชาการ และการวิชาชีพชั้นสูง ทำการวิจัย ให้บริการทางวิชาการแก่สังคม ทำนุบำรุงศิลปวัฒนธรรม ผลิตครู ส่งเสริมวิทยฐานะครู และบุคลากรประจำการ

พ.ศ. 2538 พระบาทสมเด็จพระปรมินทรภูมิพลอดุลยเดชฯ ได้ลงพระปรมาภิไธยประกาศใน ราชกิจจานุเบกษา และเริ่มใช้พระราชบัญญัติสถาบันราชภัฏ เมื่อวันที่ 25 มกราคม 2538

พ.ศ. 2540 สถาบันราชภัฏเพชรบูรณ์ ทูลเกล้าฯ ถวายปริญญาวิทยาศาสตรดุษฎีบัณฑิตกิตติมศักดิ์ สาขาวิทยาศาสตร์โปรแกรมวิชาวิทยาการคอมพิวเตอร์ แด่พระบาทสมเด็จพระปรมินทรมหาภูมิพลอดุลยเดชฯ

สถาบันราชภัฏเพชรบูรณ์ ทูลเกล้าถวายปริญญาดุษฎีบัณฑิตกิตติมศักดิ์แด่พระบรมราชวงศ์

พ.ศ. 2541 สถาบันราชภัฏเพชรบูรณ์

ทูลเกล้าฯ ถวายปริญญาศิลปศาสตรดุษฎีบัณฑิตกิตติมศักดิ์ สาขาวิชาศิลปศาสตร์ สายศิลปกรรมและศิลปะประยุกต์โปรแกรมวิชาศิลปกรรม แด่สมเด็จพระนางเจ้าสิริกิตติ์ พระบรมราชินีนาถ

ทูลเกล้าฯ ถวายปริญญาครุศาสตรดุษฎีบัณฑิตกิตติมศักดิ์ สาขาวิชาการศึกษาสายเทคนิคการศึกษา โปรแกรมวิชาการบริหารการศึกษา แด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร

ทูลเกล้าฯ ถวายปริญญาครุศาสตรดุษฎีบัณฑิตกิตติมศักดิ์ สาขาวิชาการศึกษาสายเทคนิคการศึกษา โปรแกรมวิชาการศึกษานอกระบบ แด่สมเด็จพระเทพรัตนราชสุดาฯ สยามบรมราชกุมารี

ทูลเกล้าฯ ถวายปริญญาวิทยาศาสตรดุษฎีบัณฑิตกิตติมศักดิ์ สาขาวิทยาศาสตร์ สายวิทยาศาสตร์และวิทยาศาสตร์ประยุกต์โปรแกรมวิชาเคมี แด่สมเด็จพระเจ้าลูกเธอเจ้าฟ้าจุฬาภรณ์วลัยลักษณ์อัครราชกุมารี

พ.ศ. 2542 สถาบันราชภัฏเพชรบูรณ์

ทูลเกล้าฯ ถวายปริญญาวิทยาศาสตรดุษฎีบัณฑิตกิตติมศักดิ์ แด่พระเจ้าวรวงศ์เธอพระองค์เจ้าโสมสวลี พระวรราชาทินัดดามาตุ

ทูลเกล้าฯ ถวายประกาศสดุดีเฉลิมพระเกียรติคุณสมเด็จพระเจ้าพี่นางเธอเจ้าฟ้ากัลยานิวัฒนากรมหลวงนราธิวาสราชนครินทร์

พ.ศ. 2547 พระราชบัญญัติมหาวิทยาลัยราชภัฏมีผลบังคับใช้ ทำให้สถาบันราชภัฏเพชรบูรณ์ เปลี่ยนสถานภาพเป็น “มหาวิทยาลัยราชภัฏเพชรบูรณ์” โดยสมบูรณ์

ในปัจจุบันมหาวิทยาลัยราชภัฏเพชรบูรณ์ ประกอบด้วยส่วนราชการภายใน จำนวน 10 หน่วยงาน ได้แก่

1. คณะครุศาสตร์
2. คณะมนุษยศาสตร์และสังคมศาสตร์
3. คณะวิทยาการจัดการ
4. คณะวิทยาศาสตร์และเทคโนโลยี
5. คณะเทคโนโลยีการเกษตรและเทคโนโลยีอุตสาหกรรม
6. สำนักงานอธิการบดี

* กองกลาง
* กองนโยบายและแผน
* กองพัฒนานักศึกษา

1. สำนักส่งเสริมวิชาการและงานทะเบียน
2. สำนักวิทยบริการและเทคโนโลยีสารสนเทศ
3. สำนักศิลปะและวัฒนธรรม
4. สถาบันวิจัยและพัฒนา

ดำเนินงานตามพันธกิจหลักใน มาตรา 7 ของพระราชบัญญัติมหาวิทยาลัยราชภัฏ พ.ศ.2547 โดยมีวัตถุประสงค์ในการผลิตบัณฑิต การวิจัย การให้บริการวิชาการ การทำนุบำรุงศิลปวัฒนธรรม และการอนุรักษ์ภูมิปัญญาท้องถิ่น ให้สืบสานคงอยู่ตลอดไป ดังเอกลักษณ์ที่ได้ประกาศไว้ คือ “มหาวิทยาลัย ราชภัฏเพชรบูรณ์ เป็นแหล่งองค์ความรู้ เพื่อพัฒนาท้องถิ่น”

**ปรัชญา ปณิธาน เอกลักษณ์และอัตลักษณ์ของมหาวิทยาลัย**

**ปรัชญา**

“ปัญญา เสฏฐา” ปัญญาเป็นสิ่งประเสริฐสุด

**ปณิธาน**

“ประทีปธรรมของท้องถิ่น ประเทืองค่าประชาชน”

**เอกลักษณ์**

“มหาวิทยาลัยราชภัฏเพชรบูรณ์ เป็นแหล่งองค์ความรู้ เพื่อพัฒนาท้องถิ่น”

**อัตลักษณ์**

“บัณฑิตที่มีคุณธรรม มีความรู้ สู้งาน”

**วิสัยทัศน์ พันธกิจ ค่านิยมองค์กรของมหาวิทยาลัย**

**วิสัยทัศน์**

“เป็นมหาวิทยาลัยการพัฒนาชุมชนเชิงพื้นที่ติด 1 ใน 10 ของกลุ่ม 3 การพัฒนาชุมชนเชิงพื้นที่   
(Area-Based and Community) ภายใน 5 ปี (พ.ศ.2568)”

**พันธกิจ**

1. การบูรณาการพันธกิจสัมพันธ์โดยใช้องค์ความรู้ตามศาสตร์พระราชาเพื่อการพัฒนาท้องถิ่น

2. การวิจัยเพื่อพัฒนานวัตกรรม และให้บริการวิชาการ

3. การผลิตบัณฑิตที่มีคุณธรรม จริยธรรม มีความรับผิดชอบต่อชุมชนและสังคม

4. การทำนุบำรุงศิลปวัฒนธรรมและภูมิปัญญาท้องถิ่นสู่สากล

5. การพัฒนาและส่งเสริมผู้ประกอบการในพื้นที่

6. การบริหารจัดการองค์กรตามหลักธรรมาภิบาล

**ค่านิยมองค์กร**

**L** -  Local Wisdom University : สถาบันอุดมปัญญาเพื่อการพัฒนาท้องถิ่น ร่วม บูรณาการพันธกิจสัมพันธ์กับท้องถิ่น

**W** - Willingness : ปฏิบัติงานด้วยความมุ่งมั่นตั้งใจอย่างเต็มศักยภาพ มุ่งสู่ความสำเร็จ เพื่อส่วนรวม ตามหลักเศรษฐกิจพอเพียง

**P** -  Professional : การทำงานแบบมืออาชีพ ปรับตัวได้ดี พร้อมนำการเปลี่ยนแปลง

**U** -  Unity : การประสานสามัคคี ทำงานแบบบูรณาการ และสร้างความร่วมมือ

**โครงสร้างการแบ่งส่วนราชการของมหาวิทยาลัย**

**รองอธิการบดีฝ่ายบริหารและกิจการสภามหาวิทยาลัย**

**รองอธิการบดี  
ฝ่ายบัณฑิตศึกษา  
และกิจการพิเศษ**

**รองอธิการบดีฝ่ายวิชาการ**

**รองอธิการบดีฝ่ายวางแผนและเทคโนโลยี**

**ผู้ช่วยอธิการบดี**

**ฝ่ายกายภาพ**

**ผู้ช่วยอธิการบดี**

**ฝ่ายประกันคุณภาพ**

**ผู้ช่วยอธิการบดี  
ฝ่ายวิเทศสัมพันธ์**

**คณบดีคณะครุศาสตร์**

- สำนักงานคณบดีคณะครุศาสตร์

**คณบดีคณะมนุษยศาสตร์และสังคมศาสตร์**

- สำนักงานคณบดีคณะมนุษยศาสตร์

และสังคมศาสตร์

**คณบดีคณะวิทยาการจัดการ**

- สำนักงานคณบดีคณะวิทยาการจัดการ

**คณบดีคณะวิทยาศาสตร์และเทคโนโลยี**

- สำนักงานคณบดีคณะวิทยาศาสตร์

และเทคโนโลยี

**คณบดีคณะเทคโนโลยีการเกษตรและเทคโนโลยีอุตสาหกรรม**

- สำนักงานคณบดีคณะเทคโนโลยี

การเกษตรและเทคโนโลยีอุตสาหกรรม

**สภาคณาจารย์และข้าราชการ**

**คณะกรรมการส่งเสริมกิจการมหาวิทยาลัย**

**คณะกรรมการบริหารงาน  
บุคคลประจำมหาวิทยาลัย**

**ผู้อำนวยการสำนักงานอธิการบดี**

- กองกลาง

- กองนโยบายและแผน

- กองพัฒนานักศึกษา

**ผู้อำนวยการสำนักส่งเสริมวิชาการและงานทะเบียน**

- สำนักงานผู้อำนวยการสำนักส่งเสริม

วิชาการและงานทะเบียน

**ผู้อำนวยการสำนักวิทยบริการและเทคโนโลยีสารสนเทศ**

- สำนักงานผู้อำนวยการสำนักวิทยบริการ

และเทคโนโลยีสารสนเทศ

**ผู้อำนวยการสำนักศิลปะและวัฒนธรรม**

- สำนักงานผู้อำนวยการสำนักศิลปะ

และวัฒนธรรม

**ผู้อำนวยการสถาบันวิจัยและพัฒนา**

- สำนักงานผู้อำนวยการสถาบันวิจัยและพัฒนา

**รองอธิการบดี**

**ฝ่ายกิจการนักศึกษาและศิลปวัฒนธรรม**

**สภาวิชาการ**

**สภามหาวิทยาลัย**

**อธิการบดี**

**งานตรวจสอบภายใน**

**คณะกรรมการ  
บริหารมหาวิทยาลัย**

**ผู้ช่วยอธิการบดี  
ฝ่ายพันธกิจสัมพันธ์**

**รองอธิการบดีฝ่ายวางแผนและเทคโนโลยี**

**ผู้ช่วยอธิการบดี  
ฝ่ายรายได้และสวัสดิการ**

**ผู้ช่วยอธิการบดี  
ฝ่ายสนับสนุนงานนิติการ**

**ส่วนที่ 2 บริบทหน่วยงาน**

**ประวัติสำนักงานอธิการบดี**

สำนักงานอธิการบดี มหาวิทยาลัยราชภัฏเพชรบูรณ์ เป็นหน่วยงานตามพระราชบัญญัติมหาวิทยาลัยราชภัฏ พุทธศักราช 2547 เดิมมีฐานะเป็นสำนักงานอธิการ มีหัวหน้าสำนักงานอธิการเป็นผู้กำกับดูแลหน้าที่หลัก ส่งเสริมสนับสนุนภารกิจของสถาบัน ได้แก่ การประสานงานหน่วยงานต่าง ๆ ทั้งภายในและภายนอกสถาบันในด้าน การเงิน พัสดุ ยานพาหนะ อาคารสถานที่ อนามัยและสุขาภิบาล การเจ้าหน้าที่ ประชาสัมพันธ์ ธุรการและงานเลขานุการ ปัจจุบันสำนักงานอธิการมีฐานะเป็นสำนักงานอธิการบดี มีผู้อำนวยการสำนักงานอธิการบดีเป็นผู้กำกับดูแล

ต่อมาในปี พ.ศ. 2549 ได้มีประกาศกระทรวงศึกษาธิการ เรื่อง การแบ่งส่วนราชการในมหาวิทยาลัยราชภัฏเพชรบูรณ์ พ.ศ. 2549 ประกอบกับประกาศมหาวิทยาลัยราชภัฏเพชรบูรณ์ เรื่องการแบ่งส่วนราชการเป็นงานภายในมหาวิทยาลัยราชภัฏเพชรบูรณ์ พ.ศ. 2565 และแบ่งส่วนราชการในสำนักงานอธิการบดีออกเป็น 3 กอง ดังนี้

1. กองกลาง มีหน้าที่ให้การสนับสนุนกิจกรรมด้านการบริหารและการบริการ ซึ่งประกอบด้วย งานอำนวยการและงานเลขานุการอธิการบดี รองอธิการบดี การประสานงานกับหน่วยงานหรือส่วนราชการต่าง ๆ การเผยแพร่ประชาสัมพันธ์ข่าวสารภายในและภายนอกมหาวิทยาลัย โดยมีกลุ่มงานที่เกี่ยวข้องดังนี้ งานบริหารและธุรการ งานเลขานุการผู้บริหาร งานการเจ้าหน้าที่ งานคลัง งานพัสดุ   
งานทรัพย์สินและสวัสดิการ งานกายภาพและอาคารสถานที่ งานประชาสัมพันธ์ งานกิจการสภามหาวิทยาลัย การประชุมและพิธีการ งานนิติกร และงานบริการอื่น ๆ ที่ไม่อยู่ในความรับผิดชอบของหน่วยงานใด

2. กองนโยบายและแผน มีหน้าที่ให้การสนับสนุนกิจกรรมด้านการบริหาร การวิเคราะห์นโยบาย แผนงาน โครงการ งบประมาณ ผังแม่บท การทำข้อมูลและระบบสารสนเทศเพื่อการบริหาร การติดตามและประเมินผล จัดทำรายงานการประกันคุณภาพการศึกษารวมทั้งเสนอแนะให้ข้อมูลในกรณีต่าง ๆ แก่คณะผู้บริหาร เพื่อเป็นประโยชน์ต่อการตัดสินใจในการปฏิบัติภารกิจของผู้บริหารมหาวิทยาลัย   
ให้สามารถพัฒนามหาวิทยาลัยบรรลุผลสำเร็จตามนโยบาย โดยมีกลุ่มงานที่เกี่ยวข้องดังนี้ งานบริหารและธุรการ งานวิเคราะห์แผน งบประมาณ และยุทธศาสตร์ งานผังแม่บทและออกแบบก่อสร้าง งานวิเทศสัมพันธ์และสถาบันภาษา งานประกันคุณภาพและการประเมิน

3. กองพัฒนานักศึกษา มีหน้าที่ให้การสนับสนุนส่งเสริมการบริการนักศึกษา กิจกรรมนันทนาการ การจัดสวัสดิการ และการอนุรักษ์ศิลปวัฒนธรรม เพื่อพัฒนาคุณภาพนักศึกษา โดยมีกลุ่มงานที่เกี่ยวข้องดังนี้ งานบริหารและธุรการ งานแผนงานและกิจการนักศึกษา งานบริการและสวัสดิการนักศึกษา

ดังนั้น สำนักงานอธิการบดีจึงมีหน้าที่หลักโดยรวมคือการส่งเสริมสนับสนุนภารกิจต่าง ๆ ของมหาวิทยาลัย ฯ เพื่ออำนวยประโยชน์ต่อการบริหาร การบริการ และการเรียนการสอน ทั้งนี้สำนักงานอธิการบดีได้นำ วิสัยทัศน์ พันธกิจ และยุทธศาสตร์ของมหาวิทยาลัย มาเชื่อมโยงเป็นแนวทางในการจัดทำแผนยุทธศาสตร์ เพื่อพัฒนาสำนักงานอธิการบดี ให้มีศักยภาพและเป็นไปตามทิศทางการพัฒนาของมหาวิทยาลัยได้อย่างเหมาะสม

**วิสัยทัศน์ พันธกิจของสำนักงานอธิการบดี**

**วิสัยทัศน์**

“การบริหารจัดการการให้บริการ งานงบประมาณ ต้องมีประสิทธิภาพ และประสิทธิผล เน้นการสร้างสรรค์มหาวิทยาลัยให้ก้าวหน้าอีกทั้งจัดให้บริการและพัฒนานักศึกษาทุกด้าน เพื่อให้มีคุณลักษณะที่พึงประสงค์ของสังคม”

**พันธกิจ** สำนักงานอธิการบดี มีพันธกิจ ในการดำเนินงานดังนี้

1. มุ่งมั่นพัฒนาการให้บริการ / ประสานหน่วยงานภายในและภายนอกให้สอดคล้องกับ การเปลี่ยนแปลงโดยใช้เทคโนโลยี
2. บริหารจัดการ ด้านการวางแผนงาน โครงการ การเงินงบประมาณ อย่างโปร่งใสและสามารถตรวจสอบได้
3. สนับสนุนการศึกษาวิชาการและวิชาชีพ ส่งเสริมกิจกรรมและนันทนาการ พัฒนาคุณภาพนักศึกษาทำนุบำรุง อนุรักษ์ ส่งเสริมศิลปวัฒนธรรม บริการและจัดสวัสดิการให้นักศึกษา อย่างเหมาะสมและมีศักยภาพ

**โครงสร้างการแบ่งส่วนราชการของสำนักงานอธิการบดี**

**ผู้อำนวยการสำนักงานอธิการบดี**

**ผู้อำนวยการกองกลาง**

**ผู้อำนวยการกองนโยบายและแผน**

**ผู้อำนวยการกองพัฒนานักศึกษา**

* งานบริหารและธุรการ
* งานเลขานุการผู้บริหาร
* งานการเจ้าหน้าที่
* งานคลัง
* งานพัสดุ
* งานทรัพย์สินและสวัสดิการ
* งานกายภาพและอาคารสถานที่
* งานประชาสัมพันธ์
* งานกิจการสภามหาวิทยาลัย

การประชุมและพิธีการ

* งานนิติการ
* งานบริหารและธุรการ
* งานวิเคราะห์แผน งบประมาณ และยุทธศาสตร์
* งานผังแม่บทและออกแบบก่อสร้าง
* งานวิเทศสัมพันธ์และสถาบันภาษา
* งานประกันคุณภาพและการประเมิน
* งานบริหารและธุรการ
* งานแผนงานและกิจการนักศึกษา
* งานบริการและสวัสดิการนักศึกษา